સોલામાં લઠ્ઠાકાંડ છે કે કેમ? તે અંગે સ્પષ્ટ વાત ઉચ્ચ અધિકારી કરતાં નથી. પણ, ચારેય શખ્સોએ રાત્રે દારૂ પીધો હોવાનું ફલિત થતાં દેશી દારૂના અડ્ડા ઉપર પોલીસે વ્યાપક દરોડા પાડ્યા છે. મોડી સાંજે શહેરના પશ્ચિમ અને પૂર્વ વિસ્તારમાં જ્યાં-જ્યાં દેશી દારૂ વેચાય છે તે તમામ અડ્ડા પર સ્થાનિક પોલીસે દરોડા પાડ્યા છે. લઠ્ઠાકાંડ હોવાના કારણે ક્રાઈમ બ્રાન્ચના JCP જે. કે. ભટ્ટ અને PCBની ટીમ, ATSના SP હિમાંશુ શુક્લા ઉચ્ચ અધિકારીઓ દોડતાં થયાં છે. સ્થાનિક પોલીસ કોઈપણ વિસ્તારમાં દેશી દારૂનું ટીપું ન મળે તે માટે સક્રિય બની છે. એજન્સીની ટીમોએ હોસ્પિટલોમાં બીજા કોઈ લઠ્ઠાપીડિત આવ્યા છે કે કેમ? તેની તપાસ શરૂ કરી છે. દરમિયાન, પોલીસ કમિશનર એ.કે. સિંઘે ઝોન-1 ડીસીપી દિવ્ય મિશ્ર પાસે અહેવાલ માગ્યો છે.